Κολλέγιο Σαιντ Τζωνς (Οξφόρδη)

Το κολλέγιο Σαιντ Τζωνς (Saint John's) ή κολλέγιο του αγίου Ιωάννη του Βαπτιστή είναι ένα από τα καταστατικά κολλέγια του Πανεπιστημίου της Οξφόρδης στην Αγγλία και φέρει το όνομα του αγίου Ιωάννη τον Βαπτιστή.

Σύντομη ιστορία του 
Το κολλέγιο Σαιντ Τζωνς ιδρύθηκε το 1555 ως αποκλειστικά ανδρικό κολλέγιο, αλλά από το 1979 δέχεται και γυναίκες.Ιστορία του κολλεγίου Σαιντ Τζωνς [στα αγγλικά].

Ιδρυτής του κολλεγίου ήταν ο ευκατάστατος έμπορος του 16ου αιώνα  (1492–1567) (Sir Thomas White) με σκοπό την υποστήριξη της Αντιμεταρρύθμισης, μέσω της εκπαίδευσης νέων Ρωμαιοκαθολικών κληρικών, στη διάρκεια της βασιλείας της Μαρίας Α΄.

Το κολλέγιο αποτελεί συνέχεια του κολλεγίου του αγίου Βερνάρδου (St. Bernard's college), το οποίο είχε ιδρυθεί το 1437 από τον  (Henry Chichele), αρχιεπίσκοπο του Καντέρμπουρι, για να σπουδάζουν σε αυτό Κιστερκιανοί μοναχοί. Το κολλέγιο του αγίου Βερνάρδου καταργήθηκε με τη  του 1536. Το 1546 τα κτήριά του παραχωρήθηκαν από τον Ερρίκο Η΄ στο κολλέγιο Κράιστ Τσερτς, το οποίο ο ίδιος είχε ιδρύσει στην Οξφόρδη. Ο Τόμας Γουάιτ αγόρασε, από το Κράιστ Τσερτς, τα κτήρια του πρώην κολλεγίου του αγ. Βερνάρδου και την έκταση γύρω από αυτά και τα δώρησε στο νέο κολλέγιο του Σαιντ Τζωνς. Τα πρώτα μέλη του νεοϊδρυθέντος κολλεγίου εγκαταστάθηκαν εκεί το 1557.

Το κολλέγιο αρχικά και κατά κύριο λόγο εκπαίδευε Αγγλικανούς κληρικούς. Στη συνέχεια, όμως, απέκτησε φήμη τόσο για σπουδές στη νομική επιστήμη όσο και στην ιατρική.

Το Σαιντ Τζωνς είναι το πλουσιότερο κολλέγιο στην Οξφόρδη. Τα περιουσιακά στοιχεία του κολλεγίου το 2022 ξεπερνούσαν σε αξία τα 790 εκατομμύρια λίρες, γεγονός που οφείλεται κυρίως στις ιδιοκτησίες γης που κατείχε το κολλέγιο κατά την προαστιακή ανάπτυξη της Οξφόρδης στον δέκατο ένατο αιώνα.

Το κολλέγιο βρίσκεται στην κεντρικό οδό  (St Giles''') της Οξφόρδης. Σε αυτό φοιτούν περίπου 410 προπτυχιακοί και 250 μεταπτυχιακοί φοιτητές. Στο κολλέγιο εργάζονται πάνω από 100 ακαδημαϊκοί και άλλοι τόσοι περίπου ως βοηθητικό προσωπικό. Το 2018, το Σαιντ Τζωνς κατείχε την πρώτη θέση στον  της ετήσιας κατάταξης των τελικών αποτελεσμάτων των κολλεγίων της Οξφόρδης, ενώ το 2021, κατείχε τη δεύτερη θέση στον ίδιο πίνακα, με βαθμολογία 79,8.

 Τα κτήρια του κολλεγίου 
Το κολλέγιο είναι κτισμένο σε έναν ενιαίο χώρο 5,5 εκταρίων (55.000 μ2). Τα περισσότερα από τα κτήρια του κολλεγίου είναι κτισμένα γύρω από επτά αυλές, οι οποίες στην Οξφόρδη ονομάζονται 

Το παρεκκλήσιο του κολλεγίου κτίστηκε αρχικά το 1530 και ήταν αφιερωμένο στον άγιο Βερνάρδο του Κλαιρβώ, αλλά από το 1557 αφιερώθηκε στον άγιο Ιωάννη τον Βαπτιστή. Κάτω από το δάπεδο του ναού έχουν ενταφιαστεί τρεις από τους πρώτους διευθυντές του κολλεγίου: ο ιδρυτής του Τόμας Γουάιτ, ο  (1573–1645) (William Laud) και ο  (1582–1663) (William Juxon''), με τους δύο τελευταίους να κατέχουν και το αξίωμα του Αρχιεπισκόπου του Καντέρμπουρι.

Τα κολλέγια του Πανεπιστημίου της Οξφόρδης

Φωτογραφίες από το κολλέγιο

 Παραπομπές 

 Εξωτερικοί σύνδεσμοι 


Κατηγορία:Κολλέγια του Πανεπιστημίου της Οξφόρδης